Aruna Sankaranarayanan
aruna.evam@gmail.com
Ekaterina Gerasimova
kittykat3756@gmail.com
Andre Klapper
ak-47@gmx.net
Egyéni vezérlőbillentyűk beállítása.
Kelemen Gábor
kelemeng at gnome dot hu 2013, 2014, 2015.
Úr Balázs
ur.balazs at fsf dot hu 2021, 2023.

# Az alapértelmezett vezérlés módosítása

A Kukacok alapértelmezett vezérlése megváltoztatható az ízlésének megfelelőre vagy több szereplős játékokhoz, ha több vezérlőbillentyű-csoport használata válik szükségessé. Az alapértelmezett vezérlés megváltoztatása:

Új játék indítása.

A Vezérlés képernyőn nyomja meg a beállítások gombot annál a játékosnál, akinek a vezérlését módosítani szeretné.

Az 1. játékos irányítja a Kukac 1-et, a 2. játékos a Kukac 2-t, a 3. játékos a Kukac 3-at és így tovább.

A Vezérlés listában válassza a Művelet sorát. Ez kiemeli a sort.

Válassza ki a Billentyűt a vezérlőn. Az Új gyorsbillentyű… felirat jelenik meg a korábbi vezérlőbillentyű helyén.

Nyomja meg az alapértelmezett helyett használni kívánt billentyűt.

A régi beállítás megtartásához kattintson újra az Új gyorsbillentyű… gombra, kattintson a jobb egérgombbal az Új gyorsbillentyű… gombra, nyomja meg az Esc billentyűt, vagy kattintson bárhová a Kukacok beállításai ablakban.

Ismételje meg a fenti lépést az aktuális játékos többi alapértelmezett billentyűjének módosításához, majd válassza ki a következő játékoshoz tartozó lapot, akinek vezérlőbillentyűit meg szeretné változtatni, és kezdje újra a folyamatot.

Például az A billentyűnek a balra mozgáshoz történő használatához válassza a Művelet Mozgás balra lehetőséget, válassza ki a Billentyűjét, és nyomja meg az A billentyűt a billentyűzeten, amikor megjelenik az Új gyorsbillentyű szöveg a sorban.